Държавен вестник, бр. 51, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  51
Г л а в а  в т о р а
ПРЕБИВАВАНЕ НА ЧУЖДЕНЦИ В РЕ­
ПУБЛИКА БЪЛГАРИЯ
Раздел I
Продължително пребиваване
Чл. 12. (1) За получаване право на про­
дължително пребиваване на основание чл. 24, 
ал. 1, т. 5 и 13, чл. 24е, ал. 1, чл. 33г, ал. 4 и 
чл. 33к, ал. 3 ЗЧРБ с цел събиране на семей­
ството чужденецът с разрешено пребиваване 
не по-малко от една година на територията 
на Република България подава в дирекция 
„Миграция“ – МВР, СДВР или в ОДМВР 
заявление по образец съгласно приложение 
№ 3, към което прилага:
1. копие на редовен документ за задгра­
нично пътуване на члена на семейството със 
срок на валидност не по-малко от 6 месеца 
считано от датата на подаване на заявлението 
със страниците на снимката и личните данни;
2. документ за платена държавна такса по 
чл. 10, ал. 3 от Тарифа № 4 за таксите, които 
се събират в системата на Министерството 
на вътрешните работи по Закона за държав­
ните такси;
3. доказателства за осигурено жилище;
4. доказателства за наличието на доста­
тъчни средства за издръжка за членовете на 
семейството, без да се прибягва до системата 
за социално подпомагане, в размер, не по-
малък от минималната месечна работна за­
плата или минималната пенсия за страната, 
за срока на пребиваване на територията на 
Република България;
5. свидетелство за съдимост на члена на 
семейството, издадено от държавата, чийто 
гражданин е чужденецът, или от държавата 
на обичайното му пребиваване – при първо­
начално подаване на заявлението;
6. удостоверение за граждански брак или 
удостоверение за раждане;
7. документи относно обстоятелствата за 
издръжка на членовете на семейството и 
необходимостта от полагане на лични грижи 
поради здравословни причини в случаите по 
чл. 2, ал. 4 ЗЧРБ.
(2) За установяване на фактите и обсто­
ятелствата по чл. 26, ал. 4 ЗЧРБ службите 
за административен контрол на чужденците 
изготвят мотивирано становище, което се 
прилага към заявлението за предоставяне 
право на продължително пребиваване.
(3) Заявлението по ал. 1 се разглежда и 
решава в срок до един месец след съгласуване 
с ДАНС и ДКО – МВнР, които предоставят 
становищата си в срок до 15 дни.
(4) За взетото решение за събиране на 
семейството директорът на дирекция „Миг­
рация“ – МВР, директорите на СДВР/ОДМВР 
или оправомощените от тях длъжностни лица 
уведомяват писмено заявителя по реда на 
Административнопроцесуалния кодекс (АПК).
(5) За взетото решение за събиране на 
семейството директорите на СДВР/ОДМВР 
или оправомощените от тях длъжностни лица 
уведомяват дирекция „Миграция“ – МВР и 
ДКО – МВнР, като представят мотивирано 
писмено становище, съдържащо списък с при­
ложените от чужденеца документи, справки 
за наличието или липсата на принудителни 
административни мерки и основанието или 
липсата на такова за събиране на семейството.
(6) За взетото решение за събиране на 
семейството директорът на дирекция „Миг­
рация“ – МВР уведомява ДКО – МВнР, като 
представя мотивирано писмено становище, 
съдържащо списък с приложените от чужде­
неца документи, справки за наличието или 
липсата на принудителни административни 
мерки и основанието или липсата на такова 
за събиране на семейството.
(7) Дирекция „Консулски отношения“ на 
Министерството на външните работи уведомя­
ва задграничното представителство на Репу­
блика България в държавата по постоянното 
местоживеене на члена на семейството или в 
задграничното представителство, акредитира­
но за държавата на постоянното местоживеене 
на члена на семейството, в срок до 5 дни след 
получаването на уведомлението по ал. 5 и 6.
(8) Положителното решение по заявлението 
за събиране на семейството е основание на 
чужденеца – член на семейството, да бъде из­
дадена виза по чл. 15, ал. 1 ЗЧРБ по облекчена 
процедура. Чужденецът подава заявление за 
виза пред задграничното представителство на 
Република България в държавата по постоян­
ното му местоживеене или в задграничното 
представителство, акредитирано за държавата 
на постоянното му местоживеене, в срок до 
6 месеца от уведомяването му.
Чл. 13. (1) След влизането му на тери­
торията на Република България и в срок 
не по-късно от 14 дни преди изтичането на 
срока на издадената виза чужденецът – член 
на семейството, прилага към първоначално 
подадените документи в дирекция „Мигра­
ция“ – МВР, СДВР или в ОДМВР:
1. копие на редовен документ за задгранично 
пътуване със страниците на снимката, личните 
данни, копие на положената виза по чл. 15, 
ал. 1 ЗЧРБ и печата за последното влизане 
в страната; за сверяване автентичността на 
копието се представя и оригиналът на доку­
мента за задгранично пътуване;
2. задължителна медицинска застраховка, 
валидна за територията на Република Бълга­
рия, когато лицето не е осигурено по Закона 
за здравното осигуряване (ЗЗО).